
E L Ő T E R J E S Z T É S
Jászapáti Város településrendezési eszközeinek - négy részterületét érintő – módosításához kapcsolódó környezeti vizsgálat szükségességének megállapításáról

Tisztelt Képviselő-testület!

A környezetvédelem érdekeinek jogszabályi előírások alapján érvényesülniük kell az országos, térségi, települési és az ágazati koncepciók, programok, tervek készítése, megvalósítása során. A környezet védelmének általános szabályairól szóló 1995. évi LIII. törvény (továbbiakban: Kt.) 43-44. §-a előírja a környezetvédelem beépülésének a módját a tervezésbe. 

A Kt. 43. § (5) bekezdésében előírtak szerint: 
„A (4) bekezdés szerinti külön jogszabály meghatározza azokat a terveket, illetve programokat, amelyeknél a környezeti vizsgálat 
a) kötelező, vagy 
b) szükségessége a várható környezeti hatásuk jelentőségének eseti meghatározása alapján, a külön jogszabályban foglalt szempontok figyelembevételével dönthető el.” 
Az egyes tervek, illetve programok környezeti vizsgálatáról szóló 2/2005.(I.11.) Korm. rendelet előírásai rögzítik azt, hogy a településrendezési eszközök módosítása során a várható környezeti hatásuk jelentőségének eseti meghatározása alapján dönthető el a környezeti vizsgálat szükségessége.
A kidolgozó, azaz az Önkormányzat a településrendezési eszközeinek módosítása során a 2/2005. (I.11.) Korm.rend. 4. § (2) bek. szerinti véleményeztetést a tárgyalásos eljárás végső szakmai véleményeztetése előtt a következő négy részterületre – melyek fejlesztéséről a Képviselő-testület korábban döntött – együtt folytatta le: 

I. sz. részterület:	Jászapáti külterület 0282/89 hrsz.-ú telekre, multifunkciós szabadidő  sportlétesítmény /lőtér/ telepítése

II. sz. részterület: Jászapáti, belterület 1346 (1346/1 és 1346/2) hrsz.-ú telkekre napelemes kis erőmű telepítése

III. sz. részterület: Jászapáti 31 sz. főúttal párhuzamosan a főút  jobb oldalán több telket érintő szabályozás, kerékpárút megvalósulása érdekében.
	
IV. sz. részterület: Jászapáti, külterület 0265/13 hrsz.-ú ingatlan építési övezetének módosítása

A beérkezett vélemények közül Jász-Nagykun-Szolnok megyei Kormányhivatal Népegészségügyi Főosztály első levelében a II. számú részterületre indokoltnak ítélte a környezeti vizsgálat lefolytatását. Ezt követően megküldött kiegészítő dokumentációk ismeretében már ezen részterületre település – és környezet-egészségügyi szempontból sem tartotta indokoltnak a környezeti vizsgálat elkészítését. 
Budapest Főváros Kormányhivatala Építésügyi és Örökségvédelmi, Hatósági, Oktatási és Törvényességi Felügyeleti Főosztály Örökségvédelmi Osztály ugyanúgy a II. számú részterület módosításához tartotta szükségesnek a környezeti vizsgálat lefolytatását, illetve  örökségvédelmi hatástanulmány elkészítését. Az államigazgatási szervvel történő egyeztető megbeszélésre a határidők miatt nem kerülhetett sor. Ennek ismeretében lehet majd dönteni az állásfoglalásuk elfogadásáról az örökségvédelmi hatástanulmány, vagy a környezeti vizsgálati munkarész elkészítéséről, ill. annak lefolytatásáról. 

Megállapításra került, hogy az eljárásba bevont államigazgatási szervek – a Főváros Kormányhivatala kivételével és csak a II. sz. részterületre – mindegyike, egyik részterületre sem tartotta szükségesnek a környezeti vizsgálat lefolytatását, a csatolt munkarészek sem indokolják ennek elkészítését, ezért szakmailag nem szükséges az I., III., és IV. részterületre környezeti vizsgálat elkészítése. Fentiek figyelembevételével elsődlegesen a kerékpárút fejlesztése érdekében, a rendezési terv módosításából a II. sz. részterület miatti módosítási eljárására később kerül sor. A tervező a végső szakmai véleményezésre előkészített tervdokumentációt ennek figyelembevételével javította, így a részterületek sorszámozása az eljárás szerint időben a következő: 
az I. sz. részterület:	Jászapáti külterület 0282/89 hrsz.-ú telekre, multifunkciós szabadidő  sportlétesítmény /lőtér/ telepítése,
a II. sz. részterület: Jászapáti, külterület 0265/13 hrsz.-ú ingatlan építési övezetének módosítása,
és a III. sz. részterület: Jászapáti 31 sz. főúttal párhuzamosan a főút  jobb oldalán több telket érintő szabályozás, kerékpárút építés megvalósulása érdekében.
A Rendelet értelmében a Képviselő-testület dönt a környezeti vizsgálat szükségességével kapcsolatban.
A beérkezett vélemények az előterjesztés mellékletét képezik. 

Tisztelt Képviselő-testület!

[bookmark: __DdeLink__298_3629463627]Az államigazgatási szervek véleményeiben foglaltak alapján a három tervezési részterületre  vonatkozóan javasolom eltekinteni a környezeti vizsgálat készítésétől, a napelemes kis erőmű építésére vonatkozó részterület esetén pedig az egyeztetés lefolytatását a jogszabályi előírásoknak megfelelően.
Kérem az előterjesztés megtárgyalását és a mellékelt határozati javaslat elfogadását.

Határozati javaslat

...../2019. (VII.18.) számú képviselő-testületi határozat

Jászapáti Város településrendezési eszközeinek – négy részterületet érintő – módosításához kapcsolódó környezeti vizsgálat szükségességének megállapításáról


1. Jászapáti Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) pontjában a 10 § (2) bekezdésében biztosított jogkörében eljárva, valamint a 2/2005. (I.11.)  Kormányrendelet 3, 4, 5. § (3) bekezdésében kapott felhatalmazás és a meghatározott eljárási szabályok szerint Jászapáti város Településrendezési eszközeinek 

az I. sz. részterület:	Jászapáti külterület 0282/89 hrsz.-ú telekre, multifunkciós szabadidő  sportlétesítmény /lőtér/ telepítése,
a II. sz. részterület: Jászapáti, külterület 0265/13 hrsz.-ú ingatlan építési övezetének módosítása,
és a III. sz. részterület: Jászapáti 31 sz. főúttal párhuzamosan a főút jobb oldalán több telket érintő szabályozás, kerékpárút építés

fejlesztése érdekében – tárgyalásos eljárásában történő módosításához kapcsolódóan környezeti vizsgálat elkészítését nem tartja szükségesnek, környezeti értékelés munkarészt nem készítteti el. 

2. Jászapáti Városi Önkormányzat Képviselő-testülete felkéri Tekse András városi főépítészt, hogy a napelemes kis erőmű építésére vonatkozó részterület esetén az egyeztetést folytassa le a jogszabályi előírásoknak megfelelően. 

Határidő: 	 2019. július 30. 
Felelős: 	 Farkas Ferenc  polgármester
             	 Tekse András főépítész 

Határozatról értesülnek:
1. Képviselő-testület tagjai
2. Farkas Ferenc polgármester 
3. Koczáné dr. Fehérváry Mária  aljegyző
4.  Jász-Nagykun-Szolnok Megyei Kormányhivatal Szolnoki Járási Hivatal Környezetvédelmi És Természetvédelmi Főosztály 
5.  Hortobágyi Nemzeti Park Igazgatóság 
6. Jász-Nagykun-Szolnok Megyei Kormányhivatal Népegészségügyi Főosztály 
7. Jász-Nagykun-Szolnok Megyei Katasztrófavédelmi Igazgatóság 
8. Jász-Nagykun-Szolnok M-i Korm.hiv. Kormánymegbízotti Kabinet Állami Főépítész
9. Hajdú-Bihar M-i Korm.hiv. Debreceni Járási Hiv. Agrárügyi Főo. Erdőfelügyeleti Osztály 
10. Jász-Nagykun-Szolnok Megyei Kormányhivatal Szolnoki Járási Hivatal Agrárügyi Főosztály Növény- és Talajvédelmi Osztály
11. Jász-Nagykun-Szolnok Megyei Kormányhivatal Hatósági Főosztály Bányászati Osztály
12. [bookmark: _GoBack]Budapest Főváros Kormányhivatala Építésügyi és Örökségvédelmi, Hatósági, Oktatási és Törvényességi Felügyeleti Főosztály Örökségvédelmi osztály 
13. Jász-Nagykun Szolnok M-i Korm.hiv. Élelmiszerlánc-Bizt. és  Földhivatali Főosztály 
14. Kiszelovics Ildikó Szolnok, településtervező 
15. MVH Zöldgenerációs Kft. – beruházó
16. ifj. Pócs János, Jászapáti - beruházó
17. Tekse András főépítész 
18. Irattár 

Jászapáti, 2019. július 17.



  Farkas Ferenc
 polgármester

